Per Lindberg

Per August Lindberg (1890–1944) oli ruotsalainen teatteriohjaaja, aikansa johtavia ruotsalaisia teatterimiehiä. Hän toimi ohjaajana Tukholmassa ja Göteborgissa. Hän nousi merkittäväksi vahvalla ohjaustaiteellaan. Vuosina 1918–1923 hän oli Göteborgin Lorensbergsteaternin johtaja. Lindbergin työlle oli tyypillistä tarkan tekstianalyysin yhdistäminen henkilöohjaukseen ja näyttämömielikuvitukseen. Lindberg pyrki kompromisseja kaihtaen uudistamaan maansa teatteria ja välitti eurooppalaisia uudisvirtauksia. Hän kirjoitti teokset Regiproblem (1927) ja Kring ridån (1932). Hänen isänsä oli August Lindberg.

Lähteet 

Ruotsalaiset teatteriohjaajat
Vuonna 1890 syntyneet
Vuonna 1944 kuolleet